Finnish Hot Rod Association ry 08.08.2017

Pekka Vaisto

Liikenne- ja viestintäministeriö, kirjaamo

LAUSUNTOPYYNTÖNNE **LVM/1051/03/2017**

Finnish Hot Rod Association ry (FHRA) haluaa lausua mielipiteenään katsastusuudistuksen uudistamisen toiseen vaiheeseen seuraavaa.

Luku 4. Katsastettavat ajoneuvoluokat

FHRA esittää kantanaan, että muistion ehdotuksen mukaisesti museoajoneuvot tulisi vapauttaa vuosikatsastusvelvollisuudesta.

Lisäksi FHRA esittää, että Ruotsin ja Tanskan mallin mukaisesti yli 50 vuotta vanhat yksityiskäyttöiset henkilö-, paketti- ja kuorma-autot tulisi myös vapauttaa vuosikatsastuksesta.

Edelleen esitetään, että yli 30-vuotiaat yksityiskäyttöiset autot tulisi jatkossa katsastaa neljän vuoden välein.

Yli 50-vuotiaat autot ovat lähes yksinomaan osavuotisessa harrastekäytössä, mutta kaikki eivät täytä museoajoneuvon määritelmää esimerkiksi maalauksen tai jonkin muun teknisen seikan takia.

Muistiossa (4.1.4) viitataan onnettomuustilastoon jonka mukaan v. 2010-2014 vain kolmessa onnettomuudessa oli osallisena yli 30-vuotta vanha auto ja tiedossa ei ole ovatko nämä onnettomuusautot olleet museokatsastettuja. On siis perusteltua keventää myös ei-museokatsastettujen vanhojen autojen katsastusvelvoitetta.

Kunnioittavasti

Pekka Vaisto

Finnish Hot Rod Association ry

Puhelin 0500-502852